S'abbilastru

Abbilastru furùnculu1 e inguldu,
terrore de coniglios e de puddas,
a ite in-d-unu ratu ti acuguddas
malignamente fingìndedi tuldu?

Ses fizu 'e un'astore e no ses buldu
ca ses nodìdu a ungias e a tuddas:
sun sas ideas tuas sempre cuddas
c'a sa oghe 'e s'istintu no ses suldu.

Si ses fatu po rocas e forestas
capitolina no ti fetas oca,
cant'e cantu abbilastru fus e restas.

Né po nidare sas grundas ti lese:
torr'a fagher su nidu in-d-una roca
ca jà l'ischis chi rundine no sese.

Su chimbe 'e nadale 1948

1Furùnculu: ladrone. Metafora ad indicare un ladro che si finge onesto.